**cu privire la aprobarea Regulamentului privind modul de organizare și funcționare a Subsistemului Informațional ,,Autotest”**

În temeiulart.22 lit. d) din Legea nr.467/2003 cu privire la informatizare și la resursele informaționale de stat *(Monitorul Oficial al Republicii Moldova, 2004, nr.6-12, art.44)*, cu modificările ulterioare,

Guvernul HOTĂRĂȘTE:

1. Se aprobă Regulamentul privind modul de organizare și funcționare a Subsistemului informațional ,,Autotest” *(se anexează)*.
2. Controlul asupra executării prezentei hotărâri se pune în sarcina Ministerului Infrastructurii și Dezvoltării Regionale.
3. Prezenta hotărâre intră în vigoare de la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Viceprim-ministru,

ministrul dezvoltării

economice și digitalizării Dumitru ALAIBA

Ministrul infrastructurii

și dezvoltării regionale Andrei SPÎNU

Aprobat

prin Hotărârea Guvernului

nr.\_\_\_\_/2023

**REGULAMENT**

**privind modul de organizare și funcționare a Subsistemului informațional ,,AUTOTEST”**

**Capitolul I**

**DISPOZIŢII GENERALE**

1. Regulamentul privind modul de organizare și funcționare a resursei informaționale Subsistemul informațional ,,Autotest” (în continuare – *Regulament*) este elaborat în vederea reglementării conținutului, a modului de organizare şi funcţionare a resursei informaționale Subsistemul informațional ,,Autotest” *(în continuare – SI ,,Autotest”)*, utilizate de către staţiile de inspecţie tehnică autorizate în scopul înregistrării informațiilor privind unitățile de transport care au fost supuse inspecţiei tehnico periodice și starea tehnico a acestora.
2. Obiectivele SI ,,Autotest” sunt:
3. asigurarea supravegherii inspecțiilor tehnice periodice și a certificatelor de competență profesională a experților responsabili de inspecția tehnică periodică;
4. optimizarea proceselor de efectuare a inspecției tehnice periodice și operarea modificărilor în sistem;
5. automatizarea generării rapoartelor de inspecție tehnică periodică în urma inspecțiilor tehnice efectuate;
6. verificarea achitării fondului rutier;
7. furnizarea informației, către Destinatarii subsistemului informațional, privind petrecerea reviziei tehnice.
8. În sensul prezentului Regulament, noțiunile de mai jos au următoarele semnificații:
9. **Participanți la SI ,,Autotest”** – posesorul SI ,,Autotest”, deținătorul SI ,,Autotest”, Destinatari ai SI ,,Autotest”, administratorul tehnic al SI ,,Autotest”, administratorul de sistem al SI ,,Autotest”, furnizor de date al SI ,,Autotest”, registrator de date al SI ,,Autotest”.
10. **Posesor și Deținător al SI ,,Autotest”** - Agenția Națională Transport Auto *(în continuare - ANTA)* care este împuternicită să asigure funcționarea și dezvoltarea SI ,,Autotest”;
11. **Administrator tehnic al SI „Autotest” –** Serviciul Tehnologia Informației și Securitate Cibernetică care își exercită atribuțiile în conformitate cu cadrul normativ din domeniul securității cibernetice și a administrării sistemelor și resurselor informaționale de stat;
12. **Administrator de sistem al SI ,,Autotest”** – este una sau mai multe persoane desemnate de ANTA. Administrarea totală a conținutului SI ,,Autotest”este efectuată de specialiștii din cadrul ANTA;
13. **Furnizor de date -** persoana fizică sau persoană juridică, de drept public sau privat, care prezintă registratorului date despre obiectul registrului în modul stabilit de legislație, ce furnizează datele necesare pentru efectuarea inspecției tehnice periodice;
14. **Registrator de date –** stațiile de inspecție tehnică periodică autorizate;
15. **Destinatarii datelor SI ,,Autotest”** *(în continuare – Destinatar)* – persoane juridice, de drept public sau privat, care activează în conformitate cu legislația Republicii Moldova și care beneficiază de funcționalitățile oferite de către SI ,,Autotest” în scopul executării sarcinilor de serviciu;

**Capitolul II**

**FUNCȚIILE SI ,,AUTOTEST”**

1. SI ,,Autotest” structural și logic este distribuit în II nivele: nivelul local și nivelul central.
2. Nivelul local al SI ,,Autotest” este destinat pentru introducere, procesare, stocare a datelor, automatizarea tuturor proceselor pentru realizarea interacțiunii cu utilajul folosit la procesul de inspecție tehnică periodică a vehiculelor rutiere.
3. Nivelul central al SI ,,Autotest” este destinat stocării datelor de la nivelul local, furnizarea informației pentru satisfacerea tuturor necesităților informaționale interne ale ANTA ce ține de datele referitoare la inspecția tehnică periodică a vehiculelor rutiere, precum și realizării schimbului de date necesare petrecerii inspecției tehnico periodice a vehiculelor rutiere, prin intermediul platformei de interoperabilitate (MConnect).
4. Funcțiile principale ale SI ,,Autotest” sunt:
5. introducerea, stocarea, gestionarea datelor privind petrecerea inspecției tehnice;
6. tiparul și evidența rapoartelor la nivelul local;
7. interconectarea cu toate dispozitivele din infrastructura locală a stației pentru asigurarea funcționalității tuturor proceselor interne ale stației (camera video conectată la rețeaua locală de calculatoare, cititoare de documente, scanere, imprimante, utilajul tehnic destinat petrecerii inspecției tehnice periodice);
8. stocarea online a datelor de la nivelul local;
9. evidența, gestionarea utilizatorilor, drepturilor acestora;
10. furnizarea informației și înscrierea ei în baza de date a nivelului central, în regim ON-LINE, pentru satisfacerea tuturor necesităților informaționale interne ale ANTA ce ține de datele referitoare la inspecția tehnică periodică a vehiculelor rutiere, precum și a certificatelor de competență profesională a experților responsabili de inspecția tehnică periodică;
11. realizarea, prin intermediul platformei de interoperabilitate (MConnect), a schimbului de date cu alte sisteme și resurse informaționale de stat în scopul recepționării datelor necesare petrecerii inspecției tehnice periodice a vehiculelor rutiere și a furnizării datelor referitoare la inspecția tehnică periodică a vehiculelor rutiere;
12. generarea rapoartelor statistice și analitice pentru prezentarea către autoritățile administrației publice centrale și locale, persoanelor fizice și juridice, în conformitate cu prevederile legislației în vigoare;
13. gestionarea accesului la sistemul informațional a stațiilor de inspecție tehnică și a experților stațiilor de inspecție tehnică.

**Capitolul III**

**ATRIBUȚIILE PARTICIPANȚILOR LA SI ,,AUTOTEST”**

1. Posesorul SI ,,Autotest” are următoarele atribuții:
2. definește strategia de dezvoltare a SI ,,Autotest”;
3. definește și promovează cadrul normativ ce ține de funcționarea SI ,,Autotest”;
4. aprobă prioritățile și planurile de dezvoltare a SI ,,Autotest”;
5. monitorizează utilizarea și dezvoltarea SI ,,Autotest”;
6. asigură funcționarea și administrarea SI ,,Autotest”;
7. stabilește prioritățile de dezvoltare a sistemului respectiv, inclusiv asigură implementarea componentelor noi, precum și extinderea capacității acestuia;
8. elaborează și implementează planurile de dezvoltare a SI ,,Autotest”;
9. elaborează, aprobă și revizuiește:
10. procedurile necesare utilizării și administrării SI ,,Autotest”;
11. procedurile de evaluare a eficienței utilizării și administrării SI ,,Autotest”;
12. procedurile de gestionare a riscurilor operaționale și securitate a informației;
13. procedurile de asigurare a securității SI ,,Autotest”;
14. procedurile de măsurare a volumului și calității serviciilor prestate de către SI ,,Autotest”;
15. definește parametrii și indicatorii de performanță ai SI ,,Autotest”;
16. desemnează administratorul SI ,,Autotest”;
17. înregistrează, actualizează, radiază datele despre utilizatorii sistemului;
18. înregistrează, actualizează, radiază datele despre experții, managerii stațiilor de inspecție tehnică;
19. înregistrează, actualizează, radiază datele despre termenii de valabilitate a autorizațiilor de funcționare, a certificatelor de competență profesională a experților responsabili de inspecția tehnică periodică, precum și a accesului la modulele sistemului;
20. asigură monitorizarea și controlul utilizării SI ,,Autotest”.
21. Administratorul SI ,,Autotest” are următoarele atribuții:
22. are acces nelimitat la toate funcționalitățile SI ,,Autotest” în vederea gestionării depline a acestuia conform procedurilor de administrare a sistemului respectiv. Accesul administratorului SI „Autotest” la datele sistemului se exercită exclusiv cu privire la informațiile care sunt necesare desfășurării activității lui și doar în măsura în care corespund scopului pentru care acestea sunt accesate.
23. înregistrează, actualizează, radiază datele despre rețeaua de stații de inspecție tehnică.
24. Destinatarii SI ,,Autotest” au următoarele atribuții:
25. asigură autenticitatea și veridicitatea datelor transmise pentru crearea conturilor în SI ,,Autotest”;
26. asigura confidențialitatea oricăror informații de autentificare asociate în cadrul SI ,,Autotest”;
27. utilizează funcționalitățile SI ,,Autotest” în exclusivitate conform destinației acestora și în strictă conformitate cu legislația;
28. anunță imediat ANTA despre orice eveniment observat care poate compromite buna funcționare a sistemului respectiv.
29. Furnizorii de date au următoarele atribuții:
30. implementează măsuri organizatorice și tehnice necesare pentru furnizarea datelor din sistemele informaționale pe care le dețin;
31. asigură disponibilitatea datelor din sistemele informaționale pe care le dețin și furnizarea acestora în SI ,,Autotest” în conformitate cu prevederile legislației în vigoare;
32. asigură veridicitatea, autenticitatea și integritatea datelor furnizate;
33. asigură actualizarea datelor furnizate în modul stabilit de legislație;
34. în cazul modificării formei sau modului de furnizare a datelor informează autoritatea competentă, care, la rândul său, informează consumatorul de date în modul stabilit;
35. prezintă necondiționat autorității competente informația necesară pentru înlăturarea erorilor și vulnerabilităților, precum și pentru soluționarea incidentelor de securitate;
36. implementează măsurile necesare pentru asigurarea securității și protecției datelor, inclusiv a celor cu caracter personal în sistemele sale informaționale integrate cu SI ,,Autotest”.
37. Registratorii de date au următoarele atribuții:
38. implementează măsuri organizatorice și tehnice necesare pentru buna funcționare la nivel local a SI ,,Autotest” și a tuturor mijloacelor tehnice ce sunt utilizate la procesul de inspecție tehnică;
39. asigură disponibilitatea datelor din nivelul local a SI ,,Autotest” și furnizarea acestora în regim ON-LINE către nivelul central al SI ,,Autotest”;
40. înregistrează, actualizează, datele despre inspecția tehnică periodică;
41. înregistrează și actualizează, informația cu privire la rapoartele de inspecție tehnică periodică eliberate de către stațiile de inspecție tehnică, precum și a altor certificate conform genurilor de activitate (ADR, CEMT, INTERBUS);
42. asigură veridicitatea, autenticitatea și integritatea datelor înregistrate;
43. asigură actualizarea datelor înregistrate în modul stabilit de legislație;
44. implementează măsurile necesare pentru asigurarea securității și protecției datelor, inclusiv a celor cu caracter personal în sistemele sale informaționale integrate cu SI ,,Autotest”.

**Capitolul III**

**DREPTURILE ŞI OBLIGAŢIILE SUBIECŢILOR
SI ,,AUTOTEST”**

**Secțiunea 1**

**Drepturile şi obligațiile ANTA**

1. ANTA are dreptul:
2. să elaboreze şi/sau să aprobe, conform competenței, cadrul normativ cu privire SI ,,Autotest”;
3. să supravegheze respectarea cerințelor de securitate a informației de către registratorii de date, să fixeze cazurile şi tentativele de încălcare a acestora;
4. să inițieze procedura de suspendare a drepturilor de acces la
SI ,,Autotest” pentru registratorii care nu respectă regulile, standardele şi normele general acceptate în domeniul securității informaționale;
5. să verifice autenticitatea şi veridicitatea datelor transmise de registratorii de date;
6. să solicite de la registratorii de date actualizarea sau corectarea datelor din SI ,,Autotest” în caz de depistare a omisiunilor şi erorilor;
7. să vizualizeze informațiile din SI,,Autotest” conform rolului atribuit;
8. să acceseze spațiul informațional al SI,,Autotest” în limitele rolului atribuit;
9. să acceseze informațiile care se conțin în SI,,Autotest” şi care au fost prezentate de către acesta;
10. să propună soluții pentru perfecționarea şi eficientizarea procesului de funcţionare a SI,,Autotest”, precum şi să le pună în aplicare după aprobarea acestora.
11. ANTA este obligată:
12. să asigure atribuirea rolurilor şi drepturilor de acces la interfețele SI,,Autotest” şi datele acestuia;
13. să identifice încălcările comise şi să întocmească un raport privind datele accesate;
14. să asigure funcționarea neîntreruptă a SI,,Autotest”;
15. să acorde suportul necesar utilizatorilor care au acces la SI,,Autotest” privind folosirea complexului de mijloace software aferente acestuia;
16. să stabilească condiţiile tehnice de funcţionare a SI,,Autotest”, pentru a asigura expedierea şi recepționarea notificărilor, prin intermediul canalelor de notificare, în termenele stabilite;
17. să efectueze măsurile organizatorice şi tehnice necesare pentru asigurarea protecției şi confidențialității informației stocate în SI,,Autotest”, inclusiv împotriva distrugerii, modificării, blocării, copierii, răspândirii, precum şi împotriva altor acțiuni ilicite, menite să asigure un nivel de securitate adecvat în ceea ce privește riscurile prezentate de prelucrare şi caracterul datelor prelucrate;
18. să asigure corectitudinea, autenticitatea şi veridicitatea datelor introduse în SI,,Autotest”;
19. să asigure calitatea datelor şi poartă răspundere pentru acestea;
20. să asigure actualizarea datelor introduse în SI,,Autotest”;
21. să asigure implementarea măsurilor organizatorice şi tehnice necesare pentru asigurarea regimului de confidențialitate şi securitate a datelor cu caracter personal în conformitate cu cadrul normativ în materie de protecția datelor cu caracter personal;
22. să asigure accesul securizat la informația conținută în SI,,Autotest”, respectarea condiţiilor de securitate şi a regulilor de exploatare a acestuia;
23. să elaboreze şi să pună la dispoziţia utilizatorilor sistemului ghidul de utilizare a SI,,Autotest”.

**Secțiunea a 2-a**

**Drepturile şi obligațiile registratorilor**

1. Registratorii SI,,Autotest” au următoarele drepturi:
2. să utilizeze SI,,Autotest” pentru a expedia informația privind unitățile de transport care au fost supuse inspecției tehnice periodice;
3. să asigure conformitatea conținutului informațiilor transmise cu cadrul legal;
4. să se conformeze cerințelor tehnice stabilite de ANTA în calitate de posesor al SI,,Autotest”;
5. să utilizeze funcționalitățile SI,,Autotest”, în exclusivitate conform destinațiilor acestora şi conform prezentului Regulament;
6. să solicite şi să primească de la ANTA asistență metodologică şi practică de utilizare a SI,,Autotest”;
7. să înainteze către ANSA propuneri privind modificarea actelor normative care reglementează funcționarea SI,,Autotest”;
8. să înainteze posesorului propuneri privind îmbunătățirea şi sporirea eficacității funcționării SI,,Autotest”.
9. Registratorul SI,,Autotest” este obligat:
10. să asigure conformitatea conținutului notificărilor cu cadrul legal;
11. să se conformeze cerințelor tehnice stabilite de ANTA în calitate de posesor şi deținător al SI,,Autotest”;
12. să întreprindă măsuri pentru evitarea accesului neautorizat al persoanelor terțe;
13. să prevină crearea şi expedierea, prin intermediul SI,,Autotest”, a informațiilor ce contravin legislaţiei naţionale, precum şi a informațiilor eronate şi/sau false;
14. să respecte condiţiile tehnice de utilizare a SI,,Autotest”;
15. să asigure autenticitatea şi veridicitatea datelor transmise SI,,Autotest”;
16. să efectueze acțiunile de asigurare a securității informației, să documenteze cazurile şi tentativele de încălcare a acesteia, precum şi să întreprindă măsurile ce se impun pentru prevenirea şi lichidarea consecințelor.

**Capitolul V**

**SOLICITAREA, UTILIZAREA ȘI SUSPENDAREA**

**ACCESULUI LA SI ,,AUTOTEST”**

**Secțiunea 1**

**Solicitarea accesului la SI ,,Autotest”**

1. Accesul la SI ,,Autotest” este acordat registratorului de date.
2. Accesul este acordat în baza cererii de autorizare, depuse de către registrator, în conformitate cu în conformitate cu art.130 din Codul transporturilor rutiere nr.150/2014.
3. Cererea este examinată de către ANTA conform prevederilor legislație în vigoare.
4. ANTA poate refuza înregistrarea registratorului de date în cazul în care registratorul nu se conformează cu cerințele prevederilor legislației în vigoare.
5. Autentificarea utilizatorilor în cadrul SI „Autotest” se realizează prin intermediul serviciului guvernamental de autentificare și control al accesului (MPass).
6. În cazul situațiilor excepționale *(indisponibilitatea serviciilor MPass)*, deținătorul SI ,,Autotest” poate crea și credențiale de autorizare și autentificare în sistem pentru registratori, dar care vor putea fi utilizate doar pe perioada situației de urgență.

**Secțiunea 2**

**Utilizarea accesului la SI ,,Autotest”**

1. Utilizarea funcționalităților SI ,,Autotest” se efectuează numai în scopuri ce rezultă din necesitățile de activitate ale Destinatarului.
2. Funcționalitățile SI ,,Autotest” nu vor fi utilizate:
3. în scopuri ce contravin legislației în vigoare;
4. în scopuri ce pot periclita imaginea participanților în cadrul SI ,,Autotest”;
5. pentru crearea, stocarea sau transmiterea informației ofensatoare, defăimătoare sau discriminatorii.

**Secțiunea 3**

**Modificarea și suspendarea accesului la SI ,,Autotest”**

1. În cazul modificării condițiilor care au stat la baza autorizării, accesul la SI ,,Autotest” poate fi modificat în baza unei solicitări a registratorului de date transmisă deținătorului SI ,,Autotest”.
2. Solicitarea este examinată de către deținătorul SI ,,Autotest” conform prevederilor legislației în vigoare, în intervalul căruia deținătorul SI ,,Autotest” poate solicita informații adiționale de la registratorul de date.
3. Deținătorul SI ,,Autotest” anunță în scris registratorul de date cu privire la rezultatul examinării.
4. În cazul acceptării solicitării, deținătorul asigură modificarea accesului în SI ,,Autotest”.
5. Accesul la SI ,,Autotest” poate fi suspendat temporar sau definitiv la inițiativa Destinatarului, printr-o cerere adresată posesorului.
6. Accesul la SI ,,Autotest” poate fi suspendat de către posesor fără consimțământul Destinatarului, cu notificarea ulterioară a acestuia în situații de forță majoră. În acest caz accesul se suspendă doar pentru a remedia situația creată și a repune în funcțiune SI ,,Autotest”.
7. Accesul la SI ,,Autotest” poate fi suspendat de către posesor fără consimțământul Destinatarului, cu notificarea ulterioară a acestuia în baza deciziei instanței de judecata, în baza unui act administrativ emis de posesor și alte cazuri prevăzute de legislație.

**Capitolul VI**

**CONECTAREA REGISTRATORULUI DE DATE**

**LA SI ,,AUTOTEST”**

1. Pentru conectarea la SI ,,Autotest”, registratorul de date trebuie să se conformeze cu cerințele specificate în *Capitolul III. Cerințele înaintate față de stațiile de testare din* Anexa nr. 3 Regulile de inspecție tehnică periodică a autovehiculelor și remorcilor acestora, aprobate prin Hotărârea Guvernului nr. 1047/1999.
2. Conectarea registratorului de date la SI ,,Autotest”se face se realizează prin intermediul serviciului guvernamental de autentificare și control al accesului (MPass).
3. Accesul registratorului de date la SI ,,Autotest” se face în baza autorizației pentru activitatea de inspecție tehnică periodică după semnarea acordului între deținătorul subsistemului informațional și registratorul de date. Modelul acordului este definit de către posesorul subsistemului informațional.
4. Autorizația este acordată în baza cererii de autorizare, depuse de către registrator, în conformitate cu prevederile art. 130-131 din Codul transporturilor rutiere nr.150/2014.
5. În baza Autorizației pentru desfășurarea activității de inspecție tehnică periodică se efectuează următoarele modificări:
6. administratorul SI ,,Autotest” înregistrează registratorul de date în SI ,,Autotest”;
7. ANTA creează conturile de utilizator pentru registratorul de date în SI ,,Autotest”;
8. administratorul tehnic al SI ,,Autotest” instalează nivelul local al sistemului la sediul registratorului de date și îl conectează la nivelul central al SI ,,Autotest”.

**Capitolul VII**

**CONECTAREA CU SISTEMELE INFORMAȚIONALE TERȚE**

1. SI ,,Autotest” se conectează la sisteme informaționale ale furnizorilor de date cu scopul de a consuma datele necesare pentru generarea rapoartelor de inspecție tehnică periodică a vehiculelor rutiere.
2. La SI ,,Autotest” se pot conecta și sistemele informaționale ale Destinatarilor cu scopul de a consuma date necesare pentru activitatea Destinatarului.
3. Schimbul de date dintre SI „Autotest” și alte sisteme și resurse informaționale de stat se realizează prin intermediul platformei de interoperabilitate (MConnect) în conformitate cu cadrul normativ care reglementează domeniul interoperabilității și schimbului de date.

**Capitolul VIII**

**SECURITATEA INFORMAȚIEI ȘI PRELUCRAREA**

**DATELOR CU CARACTER PERSONAL**

1. SI ,,Autotest” este găzduit pe platforma tehnologică guvernamentală comună (MCloud) și se conformează cerințelor de securitate a platformei respective.
2. Asigurarea securității, confidențialității și integrității datelor prelucrate în cadrul SI ,,Autotest” se efectuează de către subiecții cu drepturi de acces la sistem, cu respectarea strictă a cerințelor față de asigurarea securității informației și a prevederilor legislației din domeniul protecției datelor cu caracter personal.
3. Obiecte ale asigurării protecției și securității informației din cadrul SI ,,Autotest” se consideră tot complexul de mijloace software și hardware care asigură realizarea proceselor informaționale:
4. baza de date, sistemele informaționale, sistemele operaționale, sistemele de gestiune a bazelor de date și alte aplicații care asigură funcționarea SI ,,Autotest”;
5. sistemele de telecomunicații, rețelele, serverele, calculatoarele și alte mijloace tehnice de prelucrare a informației.
6. Protecția informației în cadrul SI ,,Autotest” se asigură prin următoarele metode:
7. asigurarea măsurilor de protecție a datelor, prin folosirea metodelor criptografice de transmitere a informației prin rețelele de transport de date guvernamentale;
8. excluderea accesului neautorizat la datele din cadrul SI ,,Autotest”, prin utilizarea funcționalităților de autentificare şi control al accesului;
9. prevenirea acțiunilor intenționate și/sau neintenționate ale utilizatorilor care pot duce la distrugerea sau denaturarea datelor;
10. efectuarea periodică planificată a copiilor de rezervă ale datelor și fișierelor mijloacelor de program;
11. respectarea condițiilor de licențiere a produselor de program utilizate;
12. monitorizarea procesului de exploatare a SI ,,Autotest” prin intermediul mecanismului de jurnalizare;
13. prevenirea acțiunilor speciale tehnice și de program care duc la distrugerea, denaturarea datelor sau care cauzează defecțiuni în funcționarea complexului tehnic și de program;
14. efectuarea tuturor măsurilor aferente asigurării restabilirii și continuității funcționării SI ,,Autotest” în cazul incidentelor.
15. Schimbul informațional se efectuează cu utilizarea mijloacelor software și hardware, doar prin canale securizate, asigurând integritatea și securitatea datelor.
16. Subiecții SI ,,Autotest” elaborează și implementează politica de securitate informațională pentru asigurarea respectării regulilor, standardelor și normelor general acceptate în domeniul securității informaționale, incluzând:
17. identitatea persoanei responsabile de politica de securitate;
18. principalele măsuri tehnico-organizatorice necesare asigurării funcționării SI ,,Autotest”;
19. procedurile interne ce exclud cazurile de modificare nesancționată a mijloacelor software și/sau a informației în cadrul SI ,,Autotest”;
20. responsabilitățile personalului subiectului SI ,,Autotest” privind asigurarea securității informaționale;
21. procedurile de control intern al subiectului SI ,,Autotest” privind respectarea condițiilor de securitate informațională.
22. Fiecare subiect al SI ,,Autotest” asigură informarea și instruirea utilizatorilor privind metodele și procedeele de contracarare a pericolelor informaționale.
23. Prelucrarea datelor cu caracter personal se efectuează în conformitate cu cadrul normativ privind protecția datelor cu caracter personal.
24. În cadrul SI ,,Autotest” vor fi prelucrate datele cu caracter personal strict necesare, neexcesive scopului prestabilit de acesta, asigurând-se un nivel de securitate și confidențialitate adecvat în ceea ce privește riscurile prezentate de prelucrare și caracterul datelor.